OpenLLM-France/wikimedia huggingface dataset:
# Menhir dels Palaus

El menhir dels Palaus és un menhir situat a prop del poble d'Agullana, a la comarca catalana de l'Alt Empordà.

## Ubicació

El menhir dels Palaus està situat a una alçada de 105 m, a la vora d'un camp que domina la zona sud de La Jonquera, a prop del Mas del Forn, al límit oriental del terme d'Agullana. S'hi arriba des de l'encreuament de la carretera N-11 i les GI-601 i GI-500. Després de seguir aquesta última cap a l'est en direcció d'Agullana i passar per sota del viaducte de l'autopista AP-7, a 450 m es troba el primer camí cap a l'esquerra durant uns 200 m. A partir d'allà, un senyal indica la sortida del sender, que travessa un bosquet, i arriba al menhir al cap d'uns cent metres.
* Vista des del menhir cap a la zona sud de La Jonquera.
* Panell de direcció.
* Sortida del camí

## Descripció

El menhir dels Palaus té aspecte fàl·lic. Té una alçada total de 3,20 m, dels quals 2.50 són sobre la superfície, una amplada de 0,78 m, i una fondària de 0,38 m. Fet de granit, pesa 3235 Kg i té un volum de 1,155 m³. Es distingeix per nombroses marques gravades en diferents llocs, una de les quals, al capdamunt de la cara sud-est podria ser antropomorfa o arboriforme, però encara no se'n coneix el significat. Les dues cares principals estan orientades actualment cap al nord-oest i el sud-est, però l'orientació original del menhir és desconeguda.
* Situació a la vora del camp
* La cara sud-est.
* Detall de la cara sud-est.
* Detall de la cara nord-oest.

## Història

El menhir dels Palaus data aproximadament de 3500-3200 aC., per tant cap al final del neolític. Quan el va descobrir en Joan Verdú i Costa, l'any 1975, el menhir era a terra. La seva filla Dolors va avisar de la troballa al GESEART, que el va identificar com a menhir el 1986. Es va redreçar el 24 de juny de 1987 en una gran festa de Sant Joan i del solstici d'estiu que va reunir més de 300 persones dels cinc municipis del voltant. Es va preparar un «berenar-sopar prehistòric» i una «poció màgica» per als participants. Llavors es va desplaçar 50 m per treure'l del camp on es trobava (un antic bosc d'alzines) per no destorbar el treball agrícola.

## Vegeu també

* Llista de monuments megalítics de l'Alt Empordà

## Notes

* ↑ Grup Empordanès de Salvaguarda i Estudi de l'Arquitectura Rural i Tradicional

## Referències

* 1 2 3 (català) Descripció al web megalitisme.sigmascorpii.com
* 1 2 (català) Descripció Arxivat 2017-12-22 a Wayback Machine. al web ca.salines-bassegoda.org
* 1 2 «Fa 25 anys s'erigia el Menhir dels Palaus a L'Estrada». infojonquera.cat, 23-09-2012 [Consulta: 14 març 2018].
# Minamoto

Minamoto és el nom dels següents personatges:
# Minamoto no Yoriyoshi

    En aquest nom japonès, el cognom és Minamoto.
Minamoto no Yoriyoshi (源頼义, Minamoto no Yoriyoshi) (998-1082) va ser un líder del clan Minamoto durant el període Heian (segle xi) japonès. Yoriyoshi tenia un gran poder de comandament, el qual es va destacar en la campanya que va dirigir, amb el seu fill Minamoto no Yoshii, contra les revoltes del nord del Japó. Aquesta campanya va ser anomenada la guerra Zenkunen i anys més tard va continuar com la guerra Gosannen.
Yoriyoshi va acompanyar al seu pare Minamoto no Yorinobu en les seves missions per defensar l'imperi i suprimir revoltes i disturbis. Així va ser com va guanyar un gran coneixement sobre tàctiques i estratègia militar. Va lluitar a la guerra Zenkunen des de 1051 fins a, amb alguns intervals, 1073. Yoriyoshi va fundar el Tsurugaoka Hachiman a Kamakura que es va convertir, aproximadament un segle després, en el principal santuari del clan Minamoto quan van començar el shogunat Kamakura.
# MeriStation

MeriStation és una revista online de videojocs fundada l'any 1997 per un grup d'aficionats (Elena Avellaneda, Eduardo Paradinas, Xabier G. Santos, Félix de la Concepció, Jordi Espunya, Oroel Praena) encapçalats per Pep Sánchez. En 2017 es va fusionar amb el diari As del Grup PRISA per millorar les dades d'audiència i així tenir més ingressos per publicitat. En aquell moment tenia 1,8 milions d'usuaris,
La revista conté anàlisis i videoanàlisis, avenços, impressions, articles, monogràfics, trucs i guies de videojocs, així com notícies, columnes d'opinió, podcasts i cobertures en directe de fires internacionals com el E³ o el Tokyo Game Show. Cada videojoc analitzat és qualificat amb una nota de l'1 al 10, i els lectors poden realitzar una reanàlisi o nova crítica en què són ells qui puntuen i comenten.
La redacció de la revista que dirigeix Pep Sánchez inclou col·laboradors i redactors, entre els quals hi ha el mateix Pep Sánchez, Nacho Ortiz, Francisco Serrano, Juan Porteiro, Ramón Méndez, Joaquín Relaño, Will van Dijk, Lorenzo Von Matterhorn, Enrique García o Albert Gil, noms habituals de la premsa especialitzada del sector. Actualment Meristation compta amb un corresponsal als Estats Units, Pau Ortega, tres corresponsals a Tòquio (Xavier Ocampo, Mariano Pérez i Luis García Navarro), que han estat els responsables de la cobertura dels llançaments de PlayStation 3, Wii i Xbox 360 al Japó, un corresponsal a Nova York (Nacho Segòvia) i un altre a Taipei (Fernando Hernández).

## Referències

* ↑ «El diario 'AS' ultima la fusión con Meristation para sumarse unos 1,5 millones de usuarios» (en castellà). PR Noticias, 28-04-2017. [Consulta: 20 desembre 2020].

## Enllaços externs

* MeriStation - Lloc web oficial
# Mont Hiei

Mont Hiei (比叡山, Hiei-zan) és una muntanya situada al nord-est de Kyoto, es troba al limit entre la Prefectura de Kyoto i la Prefectura de Shiga, al Japó.
Dalt d'aquesta muntanya es va fundar per part de Saichō, l'any 788, el temple d'Enryaku-ji, el primer de la secta budista Tendai (en xinès:Tiantai). Hōnen, Nichiren i Shinran estudiaren al temple. El conjunt del temple va ser arrasat per Oda Nobunaga el 1571 per sufocar el creixent poder de monjos guerrers del Tendai (sohei), però va ser reconstruït i actualment és la seu dels Tendai.
El famós vaixell de l'Armada imperial japonesa durant la Segona Guerra Mundial, anomenat Hiei va rebre aquest nom per aquesta muntanya.
El Mont Hiei ha protagonitzat diversos contes populars. Originàriament es considerava que era la seu de déus i dimonis de la tradició Shinto

## Referències

* Anthony Kuhn, "Monk's Enlightenment Begins With A Marathon Walk," National Public Radio; maig 11, 2010
* John Stevens, The Marathon Monks of Mount Hiei Boston: Shambhala, 1988 ISBN 0-87773-415-1; republished 2013; ISBN 1626549958
* Geographical Survey Institute

## Enllaços externs

* Holly Schmid: Marathon Monks of Mount Hiei
* Photos of Mount Hiei and the three precincts of Enryakuji Temple
* Mt. Hiei Area JAPAN : the Official Guide
* «Hieizan Enryakuji». Official Site. Arxivat de l'original el 2015-02-06. [Consulta: 6 octubre 2015].
# Moscow (Idaho)

Moscow és una població dels Estats Units a l'estat d'Idaho. Segons el cens del 2008 tenia 23.131 habitants.
L'any 1889 s'hi va establir la Universitat d'Idaho.

## Demografia

Segons el cens del 2000, Moscow tenia 21.291 habitants, 7.724 habitatges, i 3.869 famílies. La densitat de població era de 1.336,7 habitants/km².
Dels 7.724 habitatges en un 24,2% hi vivien nens de menys de 18 anys, en un 41% hi vivien parelles casades, en un 6,4% dones solteres, i en un 49,9% no eren unitats familiars. En el 29,9% dels habitatges hi vivien persones soles el 5,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,87.
Per edats la població es repartia de la següent manera: un 16,1% tenia menys de 18 anys, un 35,8% entre 18 i 24, un 26,3% entre 25 i 44, un 14% de 45 a 60 i un 7,8% 65 anys o més.
L'edat mediana era de 24 anys. Per cada 100 dones de 18 o més anys hi havia 110,1 homes.
La renda mediana per habitatge era de 26.884 $ i la renda mediana per família de 46.331 $. Els homes tenien una renda mediana de 35.494 $ mentre que les dones 24.560 $. La renda per capita de la població era de 14.930 $. Aproximadament el 9,5% de les famílies i el 22,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Moscow». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Moscow». American Fact Finder. Oficina del Cens dels Estats Units, 12-01-2010.
# Província Socialista Autònoma de Kosovo

La Província Socialista Autònoma de Kosovo (en serbocroat: Socijalistička Autonomna Pokrajina Kosovo, transcrit en cirílic: Социјалистичка Аутономна Покрајина Косово, en albanès: Krahina Socialista Autònoma i Kosovës) va ser una de les dues províncies autònomes de la RS de Sèrbia dins la RFS de Iugoslàvia (l'altra és la Província Socialista Autònoma de Vojvodina), entre 1946 i la desintegració de Iugoslàvia.
Entre 1946 i 1963 la província era anomenada Districte Autònom de Kosovo i Metohija, i gaudia d'un nivell més baix d'autonomia que la província de Vojvodina. Entre 1963 i 1973, quan li van concedir el mateix status que a Vojvodina, la província va ser reanomenada Província Autònoma de Kosovo i Metohija. El 1973 es va concedir a les dues províncies autònomes de Vojvodina i Kosovo un augment significatiu de l'autonomia, aleshores es va afegir el qualificatiu "socialista" als respectius noms oficials complets, de manera que la Província Autònoma de Kosovo i Metohija va passar a ser la Província Socialista Autònoma de Kosovo, perdent l'afegitó de Metohija. Al cap de quinze anys, durant la desintegració de Iugoslàvia, es van revertir les reformes de 1973 i la província va recuperar el nom que havia tingut entre 1963 i 1973 (Província Autònoma de Kosovo i Metohija).
# Província Oriental

«Província Oriental» té aquests significats:
* Província Oriental (Aràbia Saudita), província de l'Aràbia Saudita
* Província Oriental (Camerun), província del Camerun
* Província Oriental (Kenya), província de Kenya
* Província Oriental (Rwanda), província de Ruanda
* Província Oriental (Sierra Leone), província de Sierra Leone
* Província Oriental (Sri Lanka), província de Sri Lanka
* Província Oriental (Zàmbia), província de Zàmbia
* Província Oriental del Riu de la Plata, actualment l'Uruguai
* Província Oriental (Congo), a la República Democràtica del Congo
# Puig de Solana Carnissera

El Puig de Solana Carnissera és una muntanya de 2.878 metres d'altitud del terme comunal d'Angostrina i Vilanova de les Escaldes, pertanyent a la comarca de l'Alta Cerdanya, de la Catalunya del Nord.
Aquest cim es troba a prop al sud del cim del Carlit i del Coll dels Andorrans i al nord-est del Puig Oriental de Coll Roig.
La ruta habitual per ascendir-hi coincideix amb les rutes que pugen al Carlit pel costat sud.

## Referències

* ↑ El Puig de Solana Carnissera en els ortofotomapes de l'IGN
# Puig de Sobirans

El Puig de Sobirans és una muntanya de 2.786 m d'altitud situada al sector nord del massís del Carlit, en el terme comunal d'Angostrina i Vilanova de les Escaldes, a la comarca de l'Alta Cerdanya, de la Catalunya del Nord. Està situat a la zona septentrional del terme comunal d'Angostrina i Vilanova de les Escaldes, en el contrafort nord-est del Carlit, al nord-oest del Tossal Colomer i damunt, a ponent de l'Estany de Sobirans.
És destí freqüent de moltes de les rutes d'excusionisme del massís del Carlit, sobretot les relacionades amb el cim del Carlit.

## Referències

* ↑ El Puig de Sobirans en els ortofotomapes de l'IGN
# Queragut

Queragut (en francès i oficialment, Quérigut) és un municipi francès de la regió d'Occitània, al departament de l'Arieja. És considerat com la capital de la regió històrica occitana del Donasà.

## Vegeu també

* Portella de Botadiol.
* Portella del Llaurentí.
# Queralt

«Queralt» té aquests significats:
* Toponímia:
** Castell de Queralt a Bellprat (Anoia), centre del comtat de Santa Coloma de Queralt
** Comtat de Santa Coloma de Queralt, casa comtal a Santa Coloma de Queralt, Conca de Barberà (Tarragona)
** Rocafort de Queralt, municipi de la comarca de la Conca de Barberà
** Rocs de Queralt, serra del municipi de Pobla de Segur (Pallars Jussà)
** Santa Coloma de Queralt vila i municipi de la comarca de la Conca de Barberà
** Santuari de Queralt, edifici a Berga
** Serra de Queralt (Berguedà)
** Serra de Queralt (Bellprat), serra de la Serralada Prelitoral Catalana al municipi de Bellprat (Anoia)
* Biografies:
** Francesc Queralt
** Francesc de Queralt i de Xetmar
** Jaume Queralt, poeta català
** Joan Queralt i Oliva, pintor català
** Joan Queralt i de Quadras, pintor català
** Pere Queralt i Fargas, pintor català
# Pseudophoxinus drusensis

Pseudophoxinus drusensis és una espècie de peix cipriniforme de la família dels ciprínids.

## Morfologia

Els mascles poden assolir els 10 cm de longitud total.

## Distribució geogràfica

Es troba al riu Jordà.

## Referències

* 1 2 FishBase (anglès)
* ↑ Goren, M., 1974. The freshwater fishes of Israel. Isr. J. Zool. 23:67-118.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Krupp, F. i W. Schneider, 1989. The fishes of the Jordan River drainage basin and Azraq Oasis. p. 347-416. A Fauna of Saudi Arabia. vol. 10.
* McAllister, D.E., 1990. A working list of fishes of the world. Copies available from D.E. McAllister, Canadian Museum of Nature, P.O. Box 3443, Ottawa, Ontario K1P 6P4, Canadà. 2661 p. plus 1270 p. Index
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pseudophoxinus battalgilae

Pseudophoxinus battalgilae és una espècie de peix cipriniforme de la família dels ciprínids.

## Morfologia

Els mascles poden assolir els 6 cm de longitud total.

## Distribució geogràfica

Es troba a Turquia.

## Referències

* ↑ Bleeker P. 1859. Conspectus systematis Cyprinorum. Natuurkd. Tijdschr. Neder. Indië v. 20. 421-441.
* ↑ BioLib (anglès)
* 1 2 FishBase (anglès)
* ↑ Bogutskaya, N.G., 1997. Contribution to the knowledge of leuciscine fishes of Asia Minor. Part 2. An annotated check-list of leuciscine fishes (Leuciscinae, Cyprinidae) of Turkey with descriptions of a new species and two new subspecies. Mitt. Hamb. Zool. Mus. Inst. 94:161-186.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Puttapaïta

La puttapaïta és un mineral de la classe dels fosfats.

## Característiques

La puttapaïta és un arsenat de fórmula química Pb₂Mn$^{2+}$₂ZnCr$^{3+}$₄O₂(AsO₄)₄(OH)₆·12H₂O. Va ser aprovada com a espècie vàlida per l'Associació Mineralògica Internacional l'any 2020, i encara resta pendent de publicació. Cristal·litza en el sistema monoclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu d'Austràlia Meridional, a Adelaida, Austràlia, amb el número de registre: g34869.

## Formació i jaciments

Va ser descoberta a la mina Beltana, a la localitat australiana de Puttapa, a Leigh Creek (Austràlia Meridional), sent l'únic a tot el planeta on ha estat descrita aquesta espècie mineral.

## Referències

* ↑ «Puttapaite» (en anglès). Mindat. [Consulta: 22 març 2022].
# Pyrrhosoma

Pyrrhosoma és un gènere d'odonats zigòpters de la família Coenagrionidae.
Les característiques principals d'aquest gènere són: coloració general vermella i negra, potes negres i cap pelut.
Als Països Catalans només hi ha una sola espècie que és Pyrrhosoma nymphula (Sulzer, 1776).

## Taxonomia

* Pyrrhosoma elisabethae (Schmidt, 1948)
* Pyrrhosoma latiloba (Yu, Yang & Bu, 2008)
* Pyrrhosoma nymphula (Sulzer, 1776) – Ferrer camanegre
* Pyrrhosoma tinctipenne (McLachlan, 1894)

## Referències

* ↑ «Oxygastra - Espècies». [Consulta: 23 novembre 2021].

## Enllaços externs

* http://www.british-dragonflies.org.uk/species/large-red-damselfly
# Pyrrhanthera

Pyrrhanthera és un gènere monotípic de plantes de la família de les poàcies. La seva única espècie: Pyrrhanthera minsa (Kirk) Zotov, és originària de Nova Zelanda.
Alguns autors ho inclouen en el gènere Rytidosperma, Danthonia sensu lato.

## Sinonímia

* Danthonia minsa (Kirk) Zotov
* Triodia minsa Kirk

## Referències

* 1 2 Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. Arxivat de l'original el 2014-10-26. [Consulta: 24 febrer 2010].
* ↑ «Pyrrhanthera». Tropicos.org. Missouri Botanical Garden. [Consulta: 24 febrer 2010].

## Enllaços externs

* (en anglès) Grassbase - The World Online Grass Flora
# Pyrrharctia

Pyrrharctia és un gènere de papallones nocturnes de la subfamília Arctiinae i la família Erebidae.

## Distribució

Es pot trobar en moltes regions d'Amèrica del nord. No es troba a Europa.

## Espècies

* Pyrrharctia californica Packard 1864
* Pyrrharctia isabella Smith, 1797
* Pyrrharctia genini Debauche, 1938

## Galeria

* Pyrrharctia isabella larva
* Cap d'una larva de Pyrrharctia isabella
* Pyrrharctia isabella
* Pyrrharctia isabella

## Referències

* ↑ «GBIF» (en anglès). [Consulta: 21 febrer 2016].
* ↑ «EOL». [Consulta: 21 febrer 2016].

## Enllaços externs

* Funetː Pyrrharctia
# Ramon Nonat Cornet i Arboix

Ramon Nonat Cornet i Arboix (Manresa, 13 d'octubre de 1925 - 16 d'octubre de 2004) fou un farmacèutic i historiador manresà.
Inicia els seus estudis a la Salle on estigué fins a l'any 1936, posteriorment començà el batxillerat a l'Institut de Manresa. Va obtenir la llicenciatura de Ciències Químiques a la Universitat de Saragossa l'any 1957, la llicenciatura de Farmàcia, que va estudiar per lliure, l'any 1978 i la llicenciatura en Història (especialitat Història Medieval) l'any 1991. Durant uns anys es dedica a l'ensenyament a l'Institut Lluis de Peguera i fou impulsor, director i cofundador l'any 1960 de l'acadèmia Catalunya, que va funcionar fins a l'any 1975. Des de 1980 a 1991 va exercir de farmacèutic a la farmàcia que va adquirir a la carretera Santpedor de Manresa on es va especialitzar en fórmules i preparats magistrals. Apassionat de la història va estudiar i publicar sobre temes d'història local relacionats amb la farmàcia, com la tesi de llicenciatura en farmàcia, “Anuncis de farmàcia a la premsa manresana del segle XIX” (primera tesi en català en la facultat de Farmàcia) i la tesi doctoral en Història sobre “Apotecaris a la Manresa del segle XIV” que ja no va ser a temps de presentar. Va estar vinculat a diferents entitats de la ciutat i president de la delegació del Bages del Col·legi de Farmacèutics de Barcelona, així com tresorer del Centre d'Estudis del Bages des de l'any 1980,

## Referències

* 1 2 3 Rotlland Verdaguer, Armand «Ramon Nonat Cornet i Arboix». Dovella, 116, 2015, pàg. 52-55. ISSN: 02142430.
* ↑ Sardans, Jordi «Ramon Cornet Arboix». El Pou de la Gallina, Desembre 1992. Número 62, pàg. 44-48.

## Enllaços externs

* Cornet a el pou.cat
* Cornet a Nació Digital
# Rachel Anne Griffiths

Rachel Anne Griffiths (Melbourne, 18 de desembre de 1968), és una actriu australiana de cinema i televisió. Griffiths es va fer coneguda gràcies a La boda de Muriel (1994) i a la sèrie de televisió de 2001 Six Feet Under .

## Biografia

Griffiths ha rebut nominacions a diversos premis. El 1994, el seu paper a la pel·lícula de comèdia dramàtica La boda de Muriel (1994) la va veure nominada al premi AACTA a la millor actriu secundària, i ha sigut nominada cinc vegades més: tres a la millor actriu en un paper protagonista per Amy (1997), Me Myself I (2000) i The Hard Word (2002); i dues més a la millor actriu secundària per Beautiful Kate (2009) i Hacksaw Ridge (2016). D'aquestes sis nominacions, va guanyar dos premis: Millor actriu en un paper protagonista per La boda de Muriel i Millor actriu en un paper secundari per Beautiful Kate. Aconseguint més èxits a l'estranger, Griffiths va ser nominada per a l'Oscar a la millor actriu secundària el 1999 pel seu paper a la pel·lícula biogràfica Hilary and Jackie (1998), a dos premis BAFTA, quatre Premis Globus d'Or (guanyant-ne un per Six Feet Under), quatre Primetime Emmy Awards i sis Screen Actors Guild Awards (guanyant-ne dos per Six Feet Under).
Griffiths va contreure matrimoni amb l'artista australià Andrew Taylor el 31 de desembre de 2002 a Melbourne (la cerimònia va ser oficialitzada pel germà de la seva mare, un sacerdot jesuïta). Tenen dos fills, Banjo Patrick, nascut el 22 de novembre de 2003 en Melbourne, i Adelaide Rose, nascuda el 23 de juny de 2005 a Los Angeles, Califòrnia, pel que fa a la seva filla té doble nacionalitat, estatunidenca i australiana. El seu segon embaràs va ser introduït com a part de la trama per a l'última termporda de Six Feet Under.

## Filmografia

* Secrets (1993-1994) (sèrie de TV)
* Jimeoin (1994) (sèrie de TV)
* La boda de Muriel (1994)
* Jude (1996)
* Amy (1996)
* Fills de la revolució (Children of the Revolution) (1996)
* La boda del meu millor amic (My Best Friend's Wedding) (1997)
* Among Giants (1998)
* Hilary and Jackie (1998)
* Des que vau marxar (Since You've Been Gone)
* Divorcing Jack (1998)
* Me Myself I (1999)
* Six Feet Under (2001) (sèrie de TV)
* Blow (2001)
* The Hard Word (2002)
* The Rookie (2002)
* Ned Kelly (2003)
* Step Up (2006)
* Brothers & Sisters (2006–2011) (sèrie de TV)
* Beautiful Kate (2009)
* Burning Man (2011)
* Underground: The Julian Assange Story (2012)
* Patrick (2013)
* Saving Mr. Banks (2013)
* Camp (2013) (sèrie de TV)
* Mammal (2016)
* Hacksaw Ridge (2016)
* The Osiris Child: Science Fiction Volume One (2016)
* Don't Tell (2017)
* Jill Bilcock: Dancing the Invisible (2017)
* The Wilds (2020) (sèrie de TV)
* The King's Daughter (2022)

## Referències

* ↑ Nsenduluka, Benge. «Effortlessly chic! Actress Rachel Griffiths, 48, cuts an elegant figure in faux fur jacket and thick frame glasses as she attends pre-Oscars event» (en anglès). Daily Mail, 25-02-2017. [Consulta: 19 març 2023].
* ↑ Paine, Hannah. «'Three of my awards got taken': Rachel Griffiths reveals her Golden Globe and two SAG awards were STOLEN from her home last year» (en anglès), 09-05-2017. [Consulta: 19 març 2023].
# Racing Football Club Gonaïves

El Racing Football Club Gonaïves és un club de futbol haitià de la ciutat de Gonaïves.

## Palmarès

* Campionat Nacional:
** 2008 Cl, 2016 Ob
* Trophée des Champions d'Haïti:
** 2016

## Referències

* ↑ «Haiti Reference: Le Football Haitien: Équipes et Clubs». Arxivat de l'original el 2017-07-07. [Consulta: 3 juny 2019].
* ↑ Haiti: Championnat National D1 2014
* ↑ «Haiti - List of Champions». RSSSF. [Consulta: 9 febrer 2019].
* ↑ «Haiti - List of Cup Winners». RSSSF. [Consulta: 9 febrer 2019].